CELEX: 22017D1032
Language: hu
Date: 2015-10-30 00:00:00
Title: Az EGT Vegyes Bizottság 243/2015 határozata (2015. október 30.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1032]

22.6.2017   
               
               
                  HU
               
               
                  Az Európai Unió Hivatalos Lapja
               
               
                  L 161/17
               
            AZ EGT VEGYES BIZOTTSÁG 243/2015 HATÁROZATA
      (2015. október 30.)
      az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1032]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A diklazuril hízó- és tenyésznyulak takarmány-adalékanyagaként történő engedélyezéséről (az engedély jogosultja: Huvepharma NV) szóló, 2015. augusztus 20-i (EU) 2015/1417 bizottsági végrehajtási rendeletet (1) bele kell foglalni az EGT-megállapodásba.
               
            
                  (2)
               
               
                  A benzoesavat, timolt, eugenolt és piperint tartalmazó készítmény brojlercsirkék, tojójércék, valamint kisebb hízó- és tojóbaromfifajok takarmányadalékaként való engedélyezéséről (az engedély jogosultja: DSM Nutritional Product) szóló, 2015. augusztus 25-i (EU) 2015/1426 bizottsági végrehajtási rendeletet (2) bele kell foglalni az EGT-megállapodásba.
               
            
                  (3)
               
               
                  Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazítások részében meghatározottak szerint a takarmányokat érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (4)
               
               
                  Az EGT-megállapodás I. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás I. mellékletének II. fejezete a 147. pont ((EU) 2015/1152 bizottsági végrehajtási rendelet) után a következő pontokkal egészül ki:
      
                  „148.
               
               
                  
                     32015 R 1417: A Bizottság 2015. augusztus 20-i (EU) 2015/1417 végrehajtási rendelete a diklazuril hízó- és tenyésznyulak takarmány-adalékanyagaként történő engedélyezéséről (az engedély jogosultja: Huvepharma NV) (HL L 220., 2015.8.21., 15. o.).
               
            
                  149.
               
               
                  
                     32015 R 1426: A Bizottság 2015. augusztus 25-i (EU) 2015/1426 végrehajtási rendelete a benzoesavat, timolt, eugenolt és piperint tartalmazó készítmény brojlercsirkék, tojójércék, valamint kisebb hízó- és tojóbaromfifajok takarmányadalékaként való engedélyezéséről (az engedély jogosultja: DSM Nutritional Product) (HL L 223., 2015.8.26., 6. o.).”
               
            2. cikk
      Az (EU) 2015/1417 és az (EU) 2015/1426 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. november 1-jén lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. október 30-án.
         
            
               az EGT Vegyes Bizottság részéről
            
            
               az elnök
            
            Oda SLETNES
         
      
      
         (1)  HL L 220., 2015.8.21., 15. o.
      
      
         (2)  HL L 223., 2015.8.26., 6. o.
      
      
         (*1)  Alkotmányos követelmények fennállását nem jelezték.